ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
கூட்டு நடவடிக்கைகளில் ஆர்வமுள்ள நாடுகளுடன் பங்கேற்க இந்தியா தயாராக உள்ளது - அயலகத் தூதரகங்களுக்கு அமைச்சர் பியுஷ் கோயல் யோசனை
கூட்டு நடவடிக்கைகளில் ஆர்வமுள்ள நாடுகளுடன் பங்கேற்க இந்தியா தயாராக உள்ளது என்று மத்திய வர்த்தகம் மற்றும் தொழில் துறை அமைச்சர் திரு. பியுஷ் கோயல் தெரிவித்தார். தில்லியில் உள்ள பல்வேறு நாடுகளின் தூதரகங்களுடன் காணொலிக் காட்சிமூலம் நடந்த உரையாடலில், இந்தியாவுடன் வர்த்தகத்தை மேற்கொள்ளத் திட்டமிட்டுள்ள ஆர்வம் உள்ள நாடுகளை வரவேற்பதாக அவர் தெரிவித்தார்.
பல்வேறு உடன்பாடுகளில் கையெழுத்திடும்போது, சுமுகமான உறவு, பரஸ்பர செயல்பாடு ஆகியவற்றைக் கடைப்பிடிப்பது அவசியம் என்று பியூஷ் கோயல் வலியுறுத்தினார். இதன் காரணமாகத்தான் அண்மையில் நடைபெற்ற மண்டலப் பொருளாதார ஒருங்கிணைப்பு கூட்டாண்மையில் இந்தியாவால் பங்கேற்க இயலவில்லை என்றும் அவர் சுட்டிக்காட்டினார். இருதரப்பு மற்றும் பல்தரப்பு வர்த்தக உடன்பாடுகளுக்கான ஆயத்தத் திட்டத்தை மேற்கொள்வதற்கு டிஜிட்டல் வழி தொடர்பை ஏற்படுத்த இதுவே சரியான தருணமாகும் என அவர் குறிப்பிட்டார்..
கொரோனா தொற்றுக்கு எதிராக கூட்டு முயற்சியை மேற்கொள்வதற்கு இதுதான் உகந்த சமயம் என்று பிற நாடுகளை அவர் கேட்டுக் கொண்டார். இந்தியாவில் தற்போதுள்ள வெளிநாட்டவர்களின் பாதுகாப்பு, உடல் நலன் ஆகியவற்றை இந்தியா உறுதி செய்கிறது என்றும் அவர் கூறினார். பிரமதர் கடந்த ஏப்ரல் 5ம் தேதி அறிவித்த 9 நிமிட விளக்கணைப்பில் இந்தியாவில் உள்ள வெளிநாட்டவர்களும் பங்கேற்றதற்காக அமைச்சர் நன்றி கூறினார்.
தொற்று பரவியுள்ள இந்தக் காலக்கட்டத்தில் பிரதம மந்திரி ஆயுஷ்மான் பாரதத் திட்டத்தின் பங்களிப்பு மிகவும் முக்கியமாக அமையும் என்று கூறிய அமைச்சர் பியூஷ் கோயல், நாடு உடனடியாக பொது முடக்கத்தை அறிவித்ததன் மூலம் ஏற்பட்ட தாக்கத்தால் பாதிக்கப்பட்டோர் எண்ணிக்கை பெருமளவுக்குக் குறைந்தது என்று கூறினார்.
இந்த இக்கட்டான சூழ்நிலையில் நாட்டின் பொருளாதாரத்தை மீட்டெடுக்க நீண்டகால உத்தியை வகுத்து வருகிறது என்றும் எதிர்காலத்தில் நல்ல உறவுக்கான உண்மையான கூட்டாளியைக் கண்டறிவதற்கு இதுதான் சரியான தருணம் என்றும் அமைச்சர் பியூஷ் கோயல் கூறினார்.
(Visitor Counter : 114
அறிவியல் மற்றும் தொழில்நுட்பத்துறை
சூப்பர் கம்ப்யூட்டிங் உள்கட்டமைப்பை இந்தியாவில் உருவாக்குவதற்காகவும் உற்பத்தியை அதிகரிப்பதற்காகவும் முன்னணி கல்வி நிறுவனங்களுடன் ஒப்பந்தம்
நாட்டில் சூப்பர் கம்ப்யூட்டிங் உள்கட்டமைப்பை உருவாக்குவதற்காகவும், கட்டுப்படியாகக்கூடிய விலையில் வசதிகளை கிடைக்க செய்வதற்காகவும், இந்தியாவில் உள்ள பல்வேறு முன்னணி கல்வி நிறுவனங்கள் இதன் பொருத்துதல் மற்றும் உற்பத்தியை உள்நாட்டிலேயே செய்யும்.
மின்னணு மற்றும் தகவல் தொழில்நுட்ப அமைச்சகத்தின் கீழ் இயங்கும் முன்னேறிய கணினிமய வளர்ச்சி மையம்  மொத்தம் 13 ஒப்பந்தங்களை இந்தியாவில் உள்ள முன்னணி கல்வி மற்றும் ஆராய்ச்சி நிறுவனங்களுடன் செய்துள்ளது.
2020 அக்டோபர் 12 அன்று மெய்நிகர் முறையில் நடைபெற்ற நிகழ்ச்சி ஒன்றில் இந்தியாவிலேயே சூப்பர் கம்ப்யூட்டிங் பொருத்துதல் மற்றும் உற்பத்தியை செய்யும் வகையில் உள்கட்டமைப்பை உருவாக்குவதற்காக இந்த ஒப்பந்தங்கள் செய்யப்பட்டன.
நிகழ்ச்சியில் பேசிய மின்னணு மற்றும் தகவல் தொழில்நுட்ப இணை அமைச்சர் திரு சஞ்சய் சாம்ராவ் தொத்ரே, முன்னணி நிறுவனங்களுடன் ஒப்பந்தங்களில் கையெழுத்திட்டது தற்சார்பு இந்தியாவை குறிக்கிறது என்றார்.
தகவல் மற்றும் தொழில்நுட்பத் துறையால் தொடங்கப்பட்ட தேசிய சூப்பர் கம்ப்யூட்டிங் இயக்கம் அடைந்துள்ள வளர்ச்சி குறித்து அவர் திருப்தி தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663952
மத்திய அமைச்சரவை
எளிமையான நடைமுறைகள் மற்றும் நீண்ட கால குத்தகை மூலம் இந்திய ரயில் நிலையங்கள் மேம்பாட்டு ஆணையத்தை இணைப்பு முகமையாகக் கொண்டு ரயில் நிலையங்களை மறுமேம்பாடு செய்வதற்கு அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ரயில்வே நிலையங்களை மறுமேம்பாடு செய்ய ஒப்புதல் அளித்துள்ளது. பல்வேறு வர்த்தக மாதிரிகளை ஏற்று எளிமையான நடைமுறைகள் மற்றும் 99 ஆண்டு வரையிலான நீண்ட கால குத்தகை அடிப்படையில் இந்தப் பணிகள் நடைபெறும். இந்திய ரயில் நிலையங்கள் மேம்பாட்டு ஆணையமும், திட்ட மேம்பாட்டு முகமையும் இவற்றை செயல்படுத்தும். இதன் மூலம் மிகப் பெரிய நவீனமயத்திற்கும் உலகத் தரம் வாய்ந்த அடிப்படை கட்டமைப்பை உறுதி செய்வதற்கும் வழி ஏற்படும்.
ரயில் நிலையத்திற்கு உள்ளேயும், வெளியேயும் உள்ள நிலம் மற்றும் வான் பகுதியை வணிக மேம்பாட்டிற்கு பயன்படுத்தும் வகையில் நாடு முழுவதும் உள்ள பெரிய ரயில் நிலையங்கள் மறுமேம்பாடு செய்யப்படும். இந்தத் திட்டம் பயணிகளுக்கு நவீன வசதிகள் கிடைக்க உதவும். ரயில்வே துறைக்கும் கூடுதல் வருவாய் கிடைக்கும். மேலும் ரயில் நிலையங்கள் மறுமேம்பாடு செய்யப்படுவது பொருளாதாரத்தில் பலமுனை தாக்கத்தை உருவாக்கும். வேலைவாய்ப்பு அதிகரிக்கும். பொருளாதார வளர்ச்சியையும் ஏற்படுத்தும்.
ரயில் பயணிகளும், ரயில்வே தொழில்துறையும் பெருமளவு பயனடையும். சர்வதேச ரயில்வே முனையங்களுக்கு ஈடாகப் பயணிகள் வசதிகளைப் பெறுவார்கள். பெருமளவு உள்ளூர் வேலை உருவாக்கமும் எதிர்பார்க்கப்படுகிறது.
(Visitor Counter : 86
தகவல் மற்றும் ஒலிபரப்பு அமைச்சகம்
மத்திய அமைச்சர் அனுராக் தாக்கூரின் வேண்டுகோளுக்கு இணங்க அம்ப் ஆண்டவுரா ரயில் நிலையத்தில் நடைமேம்பாலம் கட்ட ரயில்வே உத்தரவு
மத்திய தகவல் ஒலிபரப்பு அமைச்சர் திரு. அனுராக் தாக்கூரின் வேண்டுகோளுக்கு இணங்க அம்ப் ஆண்டவுரா ரயில் நிலையத்தில் நடைமேம்பாலம் கட்ட ரயில்வே அமைச்சர் உத்தரவிட்டுள்ளார். இந்த நடைமேம்பாலம் ரயில் நிலையத்தை ஜாமா மசூதியுடன் இணைக்கும்; ரயில் நிலையத்திலிருந்து மசூதிக்கு செல்வதை எளிதாக்கும். இதற்கான ஒப்பந்தப்புள்ளி கோரப்பட்டு, விரைவில் கட்டுமானப் பணிகள் தொடங்கும் என எதிர்பார்க்கப்படுகிறது.
ஜூன் 1, 2022 அன்று மத்திய தகவல் ஒலிபரப்பு அமைச்சர் திரு. அனுராக் தாக்கூர் மத்திய ரயில்வே அமைச்சர் திரு. அஸ்வினி வைஷ்ணவ் அவர்களுக்கு அனுப்பிய வேண்டுகோள் கடிதத்தின் பலனாக இந்தப் பாலம் கட்டப்படவுள்ளது.
பாதுகாப்பு அமைச்சகம்
மகாராஷ்டிரா, கர்நாடகா, கோவாவில் வெள்ளம் பாதித்த பகுதிகளில் மீட்புப் பணியில் முப்படையினர் தீவிரம்
மகாராஷ்டிரா, கர்நாடகா மற்றும் கோவாவில் வெள்ளத்தால் பாதிக்கப்பட்ட பகுதிகளில் மீட்பு மற்றும் நிவாரணப் பணிகளை இந்திய முப்படையினர் இணைந்து மேற்கொண்டு வருகின்றனர். மகாராஷ்டிராவின் ரத்னகிரி, கோலாப்பூர் மற்றும் சங்கிலி மாவட்டங்களில் இந்திய ராணுவத்தின் காலாட்படைகள், பொறியாளர்கள், தொலைத்தொடர்பு, மீட்பு மற்றும் மருத்துவ குழுக்கள் அடங்கிய பணிக் குழுவினர் பாதிக்கப்பட்ட பகுதிகளுக்கு அனுப்பப்பட்டுள்ளனர். சிப்லன், ஷிரால், ஹட்காங்லே, பாலஸ் மிராஜ் பகுதிகளில் இந்தக் குழுவினர் பல்வேறு உயிர்களைக் காப்பாற்றியுள்ளனர்.
கர்நாடகாவில் வெள்ள நிவாரணப் பணிகளுக்காக இந்திய கடற்படையைச் சேர்ந்த டைவிங் நிபுணர்கள், ரப்பர் படகுகள், உயிர் கவசங்கள் மற்றும் மருத்துவ உபகரணங்கள் அடங்கிய 7 குழுவினர் பணியில் அமர்த்தப்பட்டுள்ளனர். கத்ரா அணைக்கு அருகில் 165 நபர்களையும், கைகா பகுதிகளில் இருந்து 70 பேரையும் இந்தக் குழுவினர் பத்திரமாக மீட்டனர்.
தேசிய பேரிடர் மீட்புப் படையைச் சேர்ந்த 400 பேர், இந்திய விமானப்படையினரால் , புவனேஸ்வர் கொல்கத்தா மற்றும் வதோதராவில் இருந்து புனே, மகாராஷ்டிராவின் கோலாப்பூர், ரத்தனகிரி மற்றும் கோவாவிற்கு 40 நிவாரண உபகரணங்களுடன் அனுப்பி வைக்கப்பட்டனர்.
பாதிக்கப்பட்ட மக்களுக்கு உணவு, தண்ணீர், மருந்துகள் போன்ற அடிப்படை வசதிகளை வழங்குவதுடன், மீட்புப் பணிகளிலும் முப்படையினர் 24 மணி நேரமும் தீவிரமாக பணியாற்றி வருகின்றனர். கூடுதல் மீட்புக் குழுக்களும், விமானங்களும் தயார் நிலையில் வைக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738743
----
(Visitor Counter : 242
குடியரசுத் தலைவர் செயலகம்
4 நாடுகளின் தூதர்கள், தங்களின் நியமன சான்றுகளை, காணொலி காட்சி மூலம் குடியரசுத் தலைவரிடம் வழங்கினர்
ஹோலி சீ, நைஜீரியா, ஆஸ்திரியா, தென்கொரியா தூதர்களின் நியமன சான்றுகளை, காணொலி காட்சி மூலம் குடியரசுத் தலைவர் திரு ராம்நாத் கோவிந்த் இன்று ஏற்றுக் கொண்டார். நியமன சான்றுகளை அளித்தவர்களின் விவரம்:
1. மேதகு பங்குத்தந்தை லியோபோல்டோ ஜிரேலி, அப்போஸ்தலிக் ஹோலி சீ.
2. மேதகு திரு அகமது சுலே, நைஜீரிய தூதர்.
3. மேதகு திருமதி கதாரினா வீசர், ஆஸ்திரியா தூதர்.
4. மேதகு திரு சாங் ஜே-போக், தென்கொரியா தூதர்.
இந்நிகழ்ச்சியில் பேசிய குடியரசுத் தலைவர், தூதர்களின் நியமனத்துக்கு வாழ்த்து தெரிவித்தார். இந்த நான்கு நாடுகளுடன், இந்தியா நெருங்கிய உறவை கொண்டுள்ளது என்றும், அமைதி மற்றும் செழிப்புக்கு பொதுவான தொலைநோக்கை பகிர்ந்து கொள்கிறது என்றும் அவர் குறிப்பிட்டார்.
ஐக்கிய நாடுகள் மற்றும் பலதரப்பட்ட அமைப்புகளில், இந்தியாவின் செயல்பாடு பரஸ்பர பயனுள்ள கூட்டுறவை ஏற்படுத்தியுள்ளது என குடியரசுத் தலைவர் மேலும் தெரிவித்தார். வளரும் நாடுகள், குறைவான பிரதிநிதித்துவம் உள்ள நாடுகளின் நலனை மனதில் வைத்து, நியாயமான மற்றும் சமஅளவிலான உலகளாவிய ஒழுங்கை ஏற்படுத்துவதில் இந்தியா உறுதியுடன் இருக்கிறது என அவர் கூறினார்.
வெளிநாட்டு தூதர்கள், தங்கள் நாடுகளின் தலைவர்கள் சார்பில், குடியரசுத் தலைவருக்கு வாழ்த்து தெரிவித்தனர் மற்றும் இந்தியாவுடன் நெருங்கிய உறவை வலுப்படுத்துவதில் உறுதியுடன் இருப்பதாகவும் அவர்கள் வலியுறுத்தி னார்கள்.
----
(Visitor Counter : 197
வெளியுறவுத்துறை அமைச்சகம்
புது தில்லியில் பிஜி தூதரத்திற்கு அளிக்கப்பட்டுள்ள நிலத்திற்கு வணிக கட்டணம் வசூலிப்பதற்கு விலக்கு அளிப்பதற்கு மத்திய அமைச்சரவை ஒப்புதல்
புது தில்லியில் பிஜி தூதரத்திற்கு அளிக்கப்பட்டுள்ள நிலத்திற்கு கையகப்படுத்தப்பட்ட நேரத்தில் விதிக்கப்பட்ட வணிக கட்டணத்தை வசூலிப்பதற்கு விலக்கு அளிப்பதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. புது தில்லி சாணக்யபுரியில் 2800 சதுர மீட்டர் அளவுடைய பிளாட் எண்: 31-பி பிஜி தூதரகத்திற்கு ஒதுக்கப்பட்டுள்ளது. பிஜி நாட்டின் சுவாவில் இந்திய தூதரகத்திற்கு வழங்கப்பட்ட நிலத்திற்கு அளிக்கப்பட்ட அதே சலுகைகள் மற்றும் விதிவிலக்குகள் ஆகியவற்றை பிஜிக்கும் அளிக்கும் வகையில் இந்த விலக்கு அளிக்கப்பட்டுள்ளது.
பின்னணி:
2015 ஆம் ஆண்டு ஆகஸ்ட் மாதம் பிஜி நாட்டில் இந்திய தூதரகம் கட்டுவதற்காக பிஜி அரசு சுவாவில் 6695 சதுர மீட்டர் பரப்புடைய இடத்தை சிறப்பு குத்தகை அடிப்படையில் அளித்தது. அதன்படி 99 வருடத்திற்கு இந்த இடம் இந்திய தூதரகத்திற்கு குத்தகையாக அளிக்கப்படும். அதற்கு ஒவ்வொரு ஆண்டும் 100 பிஜியன் டாலர் வாடகையாக வசூலிக்கப்படும். மேலும், இது ஐந்து ஆண்டிற்கு ஒரு முறை மதீப்பீடு செய்யப்படும். அதேபோல், பரஸ்பர அடிப்படையில் நிலப் பரிமாற்றத்தை பிஜி அரசு கேட்டுக்கொண்டது. பிஜி நாட்டுடனான இருதரப்பு உறவின் சிறப்பு தன்மையை வைத்து, பரஸ்பர அடிப்படையிலான நிலப் பரிமாற்ற முறையில் பிஜி தூதரத்திற்கு அளிக்கப்பட்ட நிலத்திற்கு வணிக கட்டணம் வசூலிப்பதற்கு விலக்கு அளிப்பது சரியான முடிவாக கருதப்பட்டது.
(Visitor Counter : 206
புள்ளியியல் மற்றும் திட்ட அமலாக்கம் அமைச்சகம்
நாட்டில் வேலை வாய்ப்பு குறித்த அறிக்கை வெளியீடு
கடந்த 2017ம் ஆண்டு செப்டம்பர் முதல் 2021 பிப்ரவரி வரை, நாட்டில் ஏற்பட்ட வேலைவாய்ப்பு விவரங்களை அந்தந்த மாநில அரசு அமைப்புகளின் நிர்வாக ஆவணங்களின் அடிப்படையில் தொகுத்து மத்திய புள்ளியல் மற்றும் திட்ட அமலாக்க அமைச்சகத்தின் தேசிய புள்ளியல் அலுவலகம் வெளியிட்டுள்ளது.
இவற்றின் விவரத்தை கீழ்க்கண்ட இணைப்பில் காணலாம்:
https://static.pib.gov.in/WriteReadData/specificdocs/documents/2021/apr/doc202142301.pdf
பிரதமர் அலுவலகம்
கொரோனோ வைரஸ் குறித்து வாரணாசி மக்களிடம் பிரதமர் உரை
கட்டுப்பாடு, உறுதி, புரிந்துகொள்ளுதல் தேவை என பிரதமர் வலியுறுத்தல்
கொரோனோ வைரஸ் உதவி மைய எண்ணை பிரதமர் அறிவித்தார்
பிரதமர் திரு. நரேந்திர மோடி, தமது தொகுதியான வாரணாசியைச் சேர்ந்த மக்களிடம் காணொலி மூலம் உரையாற்றினார். அப்போது பேசிய அவர், வாரணாசி தொகுதி நாடாளுமன்ற உறுப்பினர் என்ற முறையில், இதுபோன்ற நேரத்தில், அவர்களுடன் இருந்திருக்க வேண்டும் என்றும், ஆனால், தில்லியில் நிலவும் சூழலில் அது இயலவில்லை என்றும் கூறினார். கடுமையான பணிச் சுமைகளுக்கிடையே, வாரணாசி நிலவரம் பற்றி தமது சகாக்கள் மூலம் அவ்வப்போது தெரிந்துகொள்வதாகத் தெரிவித்தார்.
கொரோனோவுக்கு எதிரான நாட்டின் போராட்டத்தில், சகல வலிமையையும் அளிக்குமாறு, வாரணாசி மக்கள் ஷைல்புத்ரி அம்மனிடம் பிரார்த்தனை செய்து , பூஜைகள் நடத்தியதற்காக பிரதமர் நன்றி தெரிவித்துக்கொண்டார். ‘’மக்கள் சரியான நேரத்தில், மிக முக்கியமான விஷயங்களில் கவனம் செலுத்தத் தவறினால், இந்தியாவிலும் இது போன்று நடக்கக்கூடும்’’ என்று அவர் கூறினார். உண்மை நிலையை மக்கள் புரிந்து கொள்ள வேண்டும் என்றும், வதந்திகளை நம்பக்கூடாது என்றும் அவர் வலியுறுத்தினார். கொரோனோ வைரஸ் ஏழை, பணக்காரர் என்று வித்தியாசம் பார்ப்பதில்லை என்றும், அது யாரையும் விடாது என்றும் அவர் கூறினார். காபூலில் குருத்வாராவில் நடைபெற்ற பயங்கரவாதத் தாக்குதலில் உயிரிழந்தவர்கள் குடும்பங்களுக்கு அவர் ஆழ்ந்த இரங்கலைத் தெரிவித்துக் கொண்டார்.
கொரோனோ வைரஸ் பற்றி சரியான தகவல்களைத் தெரிந்து கொள்ள, வாட்ஸ்அப் ஒத்துழைப்புடன் உதவி மைய எண்ணை அரசு அமைத்துள்ளதாக பிரதமர் தெரிவித்தார். 9013151515 என்ற வாட்ஸ்அப் எண் மூலமாக, ஆங்கிலம் அல்லது இந்தியில் தொடர்பு கொள்ளலாம் என்றும், ‘நமஸ்தே’ எனக்கூறி அதனை சோதிக்கலாம் என்றும் அவர் தெரிவித்தார். மகாபாரதப் போரில் வெல்ல 18 நாட்கள் ஆனது என்றும், கொரோனோ வைரசுக்கு எதிரான போரில் 21 நாட்களில் இந்தியாவுக்கு வெற்றி கிடைக்கும் என்றும் அவர் கூறினார்.
மருத்துவர்கள், செவிலியர்கள் போன்ற தொழில்முறை நிபுணர்களை யாராவது அவமதிப்பதைப் பார்த்தால், அவர்கள் செய்வது தவறு என்பதைப் புரிய வைக்க முயற்சி மேற்கொள்ள வேண்டும் என்று அனைத்து மக்களையும் பிரதமர் கேட்டுக்கொண்டார். இந்த நெருக்கடியான காலகட்டத்தில், நமக்காக பாடுபடும் மருத்துவர்கள், செவிலியர்கள், இதர நிபுணர்களுடன் ஒத்துழைக்காதவர்கள் மற்றும் அவர்களுக்கு ஆதரவு அளிக்காதவர்கள் மீது கடும் நடவடிக்கை எடுக்குமாறு உள்துறை அமைச்சகத்துக்கும், காவல்துறை தலைமை இயக்குநர்களுக்கும் தாம் உத்தரவிட்டுள்ளதாக அவர் தெரிவித்தார். இந்த நாட்டின் சாதாரண குடிமக்கள், அரசு சரியான நேரத்தில், சரியான நடவடிக்கையை எடுத்துள்ளது என்று நம்புவதாக அவர் குறிப்பிட்டார். மார்ச் 22-ம்தேதி மக்கள் ஊரடங்கிற்கு அனைத்து மக்களும் ஆதரவு அளித்ததும், அத்தியாவசியப் பணியாளர்களின் கடமை உணர்வுக்கு மாலை 5மணியளவில் நன்றி தெரிவித்ததும் இதனைத் தெளிவாக எடுத்துக்காட்டியது என அவர் கூறினார். மருத்துவமனைகளில், வெள்ளைச் சீருடைகளில் பணியாற்றி வரும் சுகாதாரத் தொழில்முறைப் பணியாளர்கள் அனைவரும் இன்று நமக்கு கடவுள்கள் ஆவர் என்று கூறிய பிரதமர், அவர்கள் நம்மை நோயிலிருந்து காப்பாற்றுகின்றனர், தங்கள் உயிரைப் பணயம் வைத்து அவர்கள் நம்மைக் காப்பாற்றி வருகின்றனர் என்று குறிப்பிட்டார்.
கூட்டுறவு அமைச்சகம்
“கூட்டுறவு மூலம் வளமை” என்ற பிரதமர் திரு நரேந்திர மோடியின் தொலைநோக்குப் பார்வையை செயல்படுத்தும் விதமாக மத்திய அரசு மேலும் ஐந்து முக்கிய முடிவுகளை எடுத்துள்ளது
“கூட்டுறவு மூலம் வளமை” என்ற பிரதமர் திரு நரேந்திர மோடியின் தொலைநோக்குப் பார்வையை செயல்படுத்தும் விதமாக மத்திய அரசு மேலும் ஐந்து முக்கிய முடிவுகளை எடுத்துள்ளது. புதுதில்லியில், மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா, ரசாயனங்கள் மற்றும் உரங்கள் துறை அமைச்சர் திரு மன்சுக் மாண்டவியா ஆகியோர் பங்கேற்ற கூட்டத்தில் இந்த முடிவுகள் எடுக்கப்பட்டன. கூட்டுறவு அமைச்சகம் மற்றும் உரங்கள் துறையின் மூத்த அதிகாரிகளும் இந்தக் கூட்டத்தில் பங்கேற்றனர்.
இந்தக் கூட்டத்தில் எடுக்கப்பட்ட ஐந்து முக்கிய முடிவுகள்:
- நாடு முழுவதும் உள்ள சுமார் ஒரு லட்சம் தொடக்க வேளாண் கடன் கூட்டுறவு சங்கங்கள் படிப்படியாக உரங்களை சில்லரை விற்பனை செய்யும் அமைப்புகளாக செயல்பட ஊக்கப்படுத்தப்படும்.
- பிரதமரின் விவசாய வளம் மையங்களாக தற்போது செயல்படாத தொடக்க வேளாண் கடன் கூட்டுறவு சங்கங்கள் இந்த வரம்புக்குள் கொண்டுவரப்படும்.
- தொடக்க வேளாண் கடன் கூட்டுறவு சங்கங்கள், இயற்கை உரங்கள் சந்தையுடன் இணைக்கப்படும்.
- உரங்கள் துறையின் சந்தை மேம்பாட்டு உதவித்திட்டத்தின் கீழ், தொடக்க வேளாண் கடன் கூட்டுறவு சங்கங்களும் மொத்த வியாபார/ சில்லரை வியாபார அமைப்புகளாக சேர்க்கப்படும்.
- உரங்கள் மற்றும் பூச்சிக்கொல்லி மருந்து தெளிப்பதற்கான ட்ரோன் தொழில் முனைவோராக தொடக்க வேளாண் கடன் கூட்டுறவு சங்கங்கள் ஈடுபடுத்தப்படும். சொத்துக்கள் அளவெடுப்பதற்கும் ட்ரோன்கள் பயன்படுத்தப்படும்.
இந்த முடிவுகளால் தொடக்க வேளாண் கடன் கூட்டுறவு சங்கங்களின் வருவாய் அதிகரிக்கும். மேலும் கிராமப்பகுதிகளில் வேலைவாய்ப்பு அதிகரிக்கும். அத்துடன் உரங்கள், பூச்சிக்கொல்லி மருந்துகள், விதைகள், வேளாண் கருவிகள் போன்றவற்றை உள்ளூர் நிலையிலேயே விவசாயிகள் பெற முடியும்.
புவி அறிவியல் அமைச்சகம்
வங்காள விரிகுடா தெற்கு அந்தமான் கடற்பகுதியில் காற்றழுத்தத் தாழ்வு மண்டலம்: இது சூறாவளிப் புயலாக மாறலாம் இந்திய வானிலை ஆய்வு துறை எச்சரிக்கை
இந்திய வானிலை ஆய்வு துறையின் சூறாவளி எச்சரிக்கைப் பிரிவு கூறியுள்ளதாவது: வங்காள விரிகுடாவின் கிழக்கு மற்றும் அதை ஒட்டியுள்ள தெற்கு அந்தமான் கடற்பகுதியில் 13 மே 2020 அன்று காலை குறைந்த காற்றழுத்த தாழ்வு மண்டலம் உருவாகியுள்ளது.
இது, வங்காள விரிகுடாவின் தெற்கில் மத்திய பகுதிகளில் 15 ஆம் தேதி அன்று மேலும் அதிகரித்து, உயர்ந்த காற்றழுத்த தாழ்வு மண்டலமாக மாறக்கூடும். 16ஆம் தேதி மாலை மேலும் அதிகரித்து வங்காள விரிகுடாவில் தென்மேற்கு மற்றும் அதை ஒட்டியுள்ள மேற்கு மத்திய பகுதிகளிலும் சூறாவளிப் புயலாக உருவெடுக்கும். அது வட மேற்கு முகமாக நகர்ந்து 17 மே 2020 வரை மேலும் அதிகரிக்கும்.அதன் பிறகு வடக்கு வடகிழக்கு முகமாக திரும்பக்கூடும்.
இதன் காரணமாக தென்மேற்குப் பருவமழை வங்காள வளைகுடாவின் தெற்கு பகுதிகளிலும், அந்தமான் கடல் பகுதிகளிலும், அந்தமான் நிக்கோபார் தீவுப் பகுதிகளிலும் முன்னதாகவே மே 16ம் தேதி அன்று தொடங்கும்.
வங்காள விரிகுடா விரிகுடாவின் தெற்கு மற்றும் மத்திய பகுதிகளிலும் அதையொட்டி உள்ள அந்தமான் கடல் பகுதிகளிலும் 15 மே 2020 முதல் மிக மோசமான வானிலை நிலவும்
(Visitor Counter : 153
சமூக நிதி மற்றும் அதிகாரமளித்தல் அமைச்சகம்
இதர பிற்படுத்தப்பட்ட மாணவர்கள் கல்வியைத் தொடர உதவித் தொகை மேலும் மூன்றாண்டுகள் நீடிப்பு மத்திய அமைச்சரவை ஒப்புதல்
இதர பிற்படுத்தப்பட்ட வகுப்பைச் சேர்ந்த மாணவர்கள் 10ம் வகுப்புடன் பள்ளிப் படிப்பை நிறுத்திக் கொள்வதைத் தடுத்து, அவர்கள் தொடர்ந்து கல்வி கற்க உதவும் வகையிலான உதவித் தொகை திட்டம் திருத்தியமைக்கப்பட்டு, மேலும் மூன்றாண்டுகளுக்கு அமலில் இருக்கும். இதற்கான ஒப்புதல் பிரதமர் திரு. நரேந்திர மோடி தலைமையில் இன்று  கூடிய பொருளாதார விவகாரங்களுக்கான மத்திய அமைச்சரவைக் கூட்டத்தில் அளிக்கப்பட்டது.
‘இந்தியாவில் இதர பிற்படுத்தப்பட்டோர்க்கு பத்தாம் வகுப்புக்கு மேல் கல்வி தொடர உதவித் தொகை’  எனக் குறிப்பிடப்படும் இந்த உதவித் தொகைத் திட்டம் 2017-18, 2018-19 மற்றும் 2019-20 ஆகிய மூன்று ஆண்டுகளில் நடைமுறையில் இருக்கும்.
இந்த உதவித் தொகைத் திட்டத்தை  மத்திய சமூக நீதி மற்றும் அதிகாரமளித்தல் அமைச்சகம் 1998-99ம் ஆண்டு கொண்டுவந்தது. இதன் மூலம் நாடு முழுவதும் ஆண்டுதோறும் இதர பிற்படுத்தப்பட்ட வகுப்பைச் சேர்ந்த சுமார் 40 லட்சம் மாணவர்கள் பயன்பெற்று, 10ம் வகுப்புக்கு மேல் படிப்பைத் தொடர்கிறார்கள்.
திருத்தியமைக்கப்பட்ட இந்த உதவித் தொகைத் திட்டம் மாணவர்களுக்கான உதவித்தொகை முறையாக செயல்படுத்துவதையும், கண்காணிப்பதையும் உறுதி செய்யும்.
இதன் விளைவாக, மாணவர்களின் பெற்றோர்களது ஆண்டு வருவாய் ரூ. 1 லட்சத்திலிருந்து ரூ. 1.5 லட்சமாக அதிகரிக்கும்.
இதற்காக ஒதுக்கப்பட்ட நிதியில் 30 சதவீதம் தொகை மாணவியருக்கும் 5 சதவீதம் மாற்றுத் திறனாளிகளுக்கும் கிடைக்க வகை செய்யப்பட்டுள்ளது.
இந்த உதவித்தொகை ஆதார் எண்ணுடன் இணைக்கப்பட்ட மாணவர்களின் வங்கிக் கணக்கின் மூலமாக விநியோகிக்கப்படும்.
இந்த உதவித் தொகைத் திட்டம் நிதி வரையறைக்கு உட்பட்டதாக இருப்பதால், மத்திய அரசின் நிதியுதவி நியம ஒதுக்கீட்டின்  அடிப்படையில் நிதி அளிக்கப்படுகிறது. இதற்கு மொத்தம் ரூ. 3,085 கோடி செலவாகும் என மதிப்பிடப்பட்டுள்ளது.
திருத்தியமைக்கப்பட்ட இந்தக் கல்வி உதவித் தொகைத் திட்டத்தின் விளைவாக இதர பிற்படுத்தப்பட்ட வகுப்பைச் சேர்ந்த ஏராளமான தகுதியான ஏழை மாணவர்கள் பத்தாம் வகுப்புடன் கல்வியை நிறுத்திக் கொள்ளாமல் தொடர்ந்து உயர்கல்வி பயில்வதற்கு வழியமைக்கும்.
இந்த உதவித் தொகைத் திட்டம் உரிய பயனை எட்டும் வகையிலும் போலிகளைத் தடுக்கும் விதத்திலும் திருத்தியமைக்கப்பட்டுள்ளது. அத்துடன், இத்திட்டம் முறையாகச் செயல்படுத்தப்படுவதையும் உறுதி செய்யும் வகையிலும் மாற்றியமைக்கப்பட்டுள்ளது.
உணவுப் பதப்படுத்துதல் தொழிற்சாலைகள் அமைச்சகம்
சத்தீஸ்கரில் பிரம்மாண்ட உணவுப் பூங்கா: காணொலி வாயிலாக மத்திய அமைச்சர் திரு நரேந்திர சிங் தோமர் திறந்து வைப்பு
மத்திய உணவு பதப்படுத்துதல் தொழில்துறை அமைச்சர் திரு நரேந்திர சிங் தோமர் சத்தீஸ்கர் மாநிலம் ராய்ப்பூரில் இன்டஸ் பெஸ்ட் பிரம்மாண்ட உணவுப் பூங்காவை காணொலி வாயிலாக இன்று தொடங்கி வைத்தார். இந்த நிகழ்ச்சியில் மத்திய உணவு பதப்படுத்துதல் தொழில்துறை இணை அமைச்சர் திரு ரமேஷ்வர் தெளி, சத்தீஸ்கர் மாநில முதலமைச்சர் திரு பூபேஷ் பாகல் ஆகியோர் கலந்து கொண்டனர்.
நிகழ்ச்சியில் பேசிய அமைச்சர் திரு தோமர், மதிப்புக்கூட்டல், வேளாண் பொருட்களை நீண்ட நாட்கள் சேமிப்பதற்கான வசதி, விவசாயிகளுக்கு அதிக வருவாய், தலை சிறந்த பாதுகாப்பு அம்சங்கள் மற்றும் இந்தப் பகுதியின் விவசாயிகளுக்கு சந்தைப்படுத்துவதற்கான மாற்று முறைகள் போன்றவற்றை இந்த உணவுப் பூங்கா உறுதி செய்யும் என்று கூறினார்.
இந்தப் பூங்காவின் மூலம் சுமார் 5000 பேருக்கு நேரடியாகவும், மறைமுகமாகவும் வேலைவாய்ப்பு வழங்கப்படுவதுடன் 25000 விவசாயிகளும் பயனடைவார்கள்.
உணவு பதப்படுத்துதலுக்காக இந்தப் பூங்காவில் உருவாக்கப்பட்டுள்ள நவீன உள்கட்டமைப்பு வசதிகளால் சத்தீஸ்கர் மற்றும் அதைச் சுற்றியுள்ள பகுதிகளைச் சேர்ந்த உணவுப் பதப்படுத்துபவர்கள் மற்றும் வாடிக்கையாளர்கள் பயனடைவதுடன், சத்தீஸ்கர் மாநிலத்தின் உணவு பதப்படுத்துதல் துறையின் வளர்ச்சியும் அதிகரிக்கும் என்றும் திரு தோமர் கூறினார்.
நிகழ்ச்சியில் பேசிய மத்திய இணை அமைச்சர் திரு ரமேஷ்வர் தெளி, நவீன உள்கட்டமைப்பு மற்றும் பதப்படுத்துதல் வசதிகளுடன் உருவாக்கப்பட்டுள்ள இந்த பிரம்மாண்ட உணவுப் பூங்காவினால் வேளாண் பொருட்கள் வீணாவது குறைவதோடு மதிப்புக் கூட்டலும் உறுதி செய்யப்படும் என்று தெரிவித்தார்.
விவசாயிகள், சுய உதவிக் குழுக்கள் மற்றும் குறு தொழில்முனைவோர், பதப்படுத்தும் பணியை தொடங்கவும் இந்தப் பூங்காவின் நீர்பிடிப்புப் பகுதிகளில் அதிக வேலைவாய்ப்புகளை உருவாக்கவும் இந்தத் திட்டம் வழிவகுக்கும். விவசாயிகளின் வருமானம் இரட்டிப்படைவதுடன், சத்தீஸ்கர் மாநிலத்தில் கூடுதல் முதலீடுகளும் ஏற்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724026
புவி அறிவியல் அமைச்சகம்
காற்று மற்றும் சூரிய மின்சக்தி துறைகளுக்கு தேவைப்படும் வானிலை முன்னறிவிப்புகள் குறித்த காணொலி பயிலரங்கை ஐஐடிஎம் நடத்தியது
எரிசக்தி துறை தொடர்பான முன்னறிவிப்பு நடவடிக்கைகளை 2021-26 திட்ட காலத்தில் புவி அறிவியல் அமைச்சகம் மேலும் வலுப்படுத்தும் என்று அமைச்சகத்தின் செயலாளர் டாக்டர் எம் ராஜீவன் தெரிவித்தார்.
காணொலி மூலம் இன்று நடைபெற்ற காற்று மற்றும் சூரிய மின்சக்தி துறைகளுக்கு தேவைப்படும் வானிலை முன்னறிவிப்புகள் குறித்த பயிலரங்கில் பேசிய அவர் இவ்வாறு தெரிவித்தார்.
புதைபடிவ எரிபொருள் மாசை குறைத்து புதிய மற்றும் புதுப்பிக்கத்தக்க எரிசக்தியை நோக்கி அனைத்து நடவடிக்கைகளையும் இந்திய அரசு எடுத்து வருவதாகவும், சரியான வானிலை முன்னறிவிப்புகளை வழங்கி காற்று மின்சாரம் மற்றும் எரிசக்தி துறையில் செயல்படும் நிறுவனங்களுக்கு உதவும் பொறுப்பு புவி அறிவியல் அமைச்சகத்துக்கு உள்ளதாகவும் டாக்டர் ராஜீவன் கூறினார்.
அதிகரித்துவரும் தேவை மற்றும் பங்குதாரர்களின் எதிர்பார்ப்புகளின் காரணமாக, காற்று மின்சாரம் மற்றும் சூரிய சக்தி முன்னறிவிப்புகளில் தற்போது பயன்படுத்தப்படும் அணுகுமுறைகளை மாற்றி அமைக்க வேண்டிய தேவை உணரப்பட்டு வருவதாக அவர் கூறினார். 24 மணி நேரத்திற்கு முன்னதாகவே 15 நிமிடங்களுக்கு ஒருமுறை முன்னறிவிப்புகள் வழங்கப்படும் போதிலும், அடுத்த சில வாரங்கள் அல்லது அடுத்த சில மாதங்களுக்குக்கான முன்னறிவிப்பு குறித்த கேள்விகள் பங்குதாரர்களிடம் இருந்து வருகின்றன. இத்தகைய அதிகரித்துவரும் தேவையை, காற்று மற்றும் சூரிய சக்தி மின்சார துறையில் உள்ள பங்குதாரர்கள் மற்றும் தொழில்துறை உறுப்பினர்களிடமிருந்து பெரும் பின்னூட்டம் அடிப்படையில் எதிர்கொள்வதை ஐஐடிஎம், புனே, ஏற்பாடு செய்த இந்த கருத்தரங்கம் நோக்கமாக கொண்டிருந்தது.
விவாதங்களுக்கான களத்தை தனது தொடக்க உரையில் அமைத்த புவி அறிவியல் துறை செயலாளர், புதுப்பிக்கத்தக்க எரிசக்தித் துறை மிகவும் முக்கியமானது என்றும் காற்று மற்றும் சூரிய சக்தி மின்சார துறைகளின் வானிலை முன்னறிவிப்பு தேவைகளை பூர்த்தி செய்வதற்காக புதிய அறிவியல் அமைச்சகம் மேலும் ஈடுபட வேண்டும் என்றும் கூறினார்.
"தொழில்துறைக்கு உதவுவதற்கான எங்களது பணியை நாங்கள் ஏற்கனவே தொடங்கி உள்ளோம். நாங்கள் அதை மேற்கொண்டு மேம்படுத்த விரும்புவதால் இந்த பயிலரங்கத்தின் மூலம் பயன் உள்ள பல்வேறு பரிந்துரைகளை பெற விரும்புகிறோம்," என்று அவர் மேலும் தெரிவித்தார். இன்றைய பயிலரங்கத்தின் மூலம் கிடைக்கும் உள்ளீடுகளை கொண்டு, தொழில்துறையின் தேவைக்கு ஏற்ப முன்னறிவிப்புகளை வழங்க புதிய அறிவியல் அமைச்சகம் முடிவு எடுத்து ஐஐடிஎம் மற்றும் என்சிஎம்ஆர்டபுள்யுஎஃப் செயல்படுத்தும் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735493
மின்னணு மற்றும் தகவல் தொழில்நுட்பம்
அளவில்லா ஆற்றல்-தொழில்நுட்ப பயன்பாடு மூலம் நாளைய எளிதான வாழ்க்கை குறித்த பட்ஜெட்டுக்குப் பிந்தைய இணைய வழிக் கருத்தரங்கில் பிரதமர் உரையாற்ற உள்ளார்
அளவில்லா ஆற்றல்-தொழில்நுட்பப் பயன்பாடு மூலம் நாளைய எளிதான வாழ்க்கை குறித்த பட்ஜெட்டுக்குப் பிந்தைய இணைய வழிக் கருத்தரங்கில் பிரதமர் திரு நரேந்திர மோடி நாளை காலை 10 மணிக்கு காணொலிக்காட்சி வாயிலாக உரையாற்ற உள்ளார்.
தொழில் மற்றும் உள்நாட்டு வர்த்தக மேம்பாட்டுத் துறையுடன் இணைந்து மத்திய மின்னணு மற்றும் தகவல் தொழில்நுட்ப அமைச்சகம் இணைய வழிக் கருத்தரங்கை நடத்த உள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பேருந்துகளில் தீ விபத்தைத் தடுக்க முன்னேற்பாடுகள் கட்டாயம் – மத்திய அரசு
பேருந்துகளில் தீ விபத்தைக் கண்டறிவதற்கான அலாரம், அதனைத் தடுப்பதற்குத் தேவையான முன்னேற்பாடுகள் போன்றவற்றை விதிமுறைகளுக்கு ஏற்ப அமைப்பது கட்டாயமாக்கப்பட்டுள்ளது.
டைப்-3 பேருந்துகள், பள்ளிப் பேருந்துகள் ஆகியவற்றில் தீப்பற்றியதைத் தெரிவிக்கும் அலாரம், பாதுகாப்பு சிஸ்டம் ஆகியவற்றை அமைக்க வேண்டும் என சாலைப்போக்குவரத்து அமைச்சகம் அறிவிக்கை வெளியிட்டுள்ளது.
சம்பந்தப்பட்டவர்களின் கருத்துக்களை இது குறித்து தெரிந்து கொள்வதற்காக அந்த அறிவிக்கை வெளியிடப்பட்டுள்ளது.
மக்களவையில் சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி . எழுத்து மூலம் அளித்த பதிலில் இவ்வாறு கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779714
----
(Visitor Counter : 97